Diari Oficial de la Generalitat Valenciana


Sumari del DOGV 6460, del 15-02-2011 (2011/1533)

RESOLUCIÓ de 21 de gener de 2011, de la Direcció General d'Energia, per la qual s'atorga l'autorització administrativa i l'aprovació del projecte d'execució a l'empresa UBE Chemical Europe, SA, per a la modificació d'una central de cogeneració al terme municipal de Castelló de la Plana, província de Castelló. Expedient: ATREGI/2010/43/12.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6460

Data del DOGV
:   15-02-2011

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2011/1533


Data del document
:   21-01-2011

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * empresa privada

RESOLUCIÓ de 21 de gener de 2011, de la Direcció General d'Energia, per la qual s'atorga l'autorització administrativa i l'aprovació del projecte d'execució a l'empresa UBE Chemical Europe, SA, per a la modificació d'una central de cogeneració al terme municipal de Castelló de la Plana, província de Castelló. Expedient: ATREGI/2010/43/12. [2011/1533]  
Vist l'expedient amb referència ATREGI/2010/43/12 incoat pel Servici Territorial d'Energia de Castelló, a instància de l'empresa UBE Chemical Europe, SA, amb domicili, a l'efecte de notificacions, en 12458 Castelló de la Plana, polígon industrial el Serrallo, s/n, relatiu a la sol·licitud de 14 d'octubre de 2010 sobre l'autorització administrativa i l'aprovació de projecte d'execució, per a la modificació d'una central de cogeneració en el polígon industrial el Serrallo, s/n, al terme municipal de Castelló de la Plana, província de Castelló.  
A l'expedient esmentat, l'empresa sol·licitant adjunta, amb data 13 de gener de 2011, el projecte tècnic d'execució firmat per un tècnic competent, i consta com a data d'este la de gener de 2011.  
Vist que, de conformitat amb el que establix el Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, es va sotmetre a informació pública la petició efectuada, i es va publicar l'anunci corresponent en el Diari Oficial de la Comunitat Valenciana, de 5 de novembre de 2010.  
Segons consta en l'expedient remés, no han sigut presentades al·legacions a la petició efectuada.  
Vist que el Servici Territorial d'Energia de Castelló, encarregat de la instrucció de l'expedient de sol·licitud, n'ha emés un informe favorable.  
Vist que la central d'UBE Chemical Europe, SA, la modificació de la qual es pretén, disposa del número 139 d'inscripció definitiva en el Registre d'Instal·lacions de Producció d'Energia Elèctrica en Règim Especial de la Comunitat Valenciana, segons la Resolució de la Direcció General d'Indústria i Energia, de 16 de maig de 2003, i es troba inclosa, d'acord amb el que establix l'article 2 del vigent Reial Decret 661/2007, de 25 de maig, en el grup a.1.1.  
Vist que consta en l'expedient que la instal·lació la modificació de la qual se sol·licita i de conformitat amb la legislació que cal aplicar-li es troba inscrita amb caràcter definitiu en el Registre Administratiu d'Instal·lacions de Producció de la Direcció General de Política Energètica i Mines, del Ministeri d'Indústria, Turisme i Comerç amb el RE-3807.  
Vist que, d'acord amb la sol·licitud i el projecte presentat, la finalitat que es perseguix amb la modificació d'esta instal·lació és la substitució del grup de cogeneració d'energia elèctrica i tèrmica que va ser posat en servici al desembre de 1998 en la ubicació indicada.  
Atés el que establix la disposició transitòria tercera del Reial Decret 1565/2010, de 19 de novembre, pel qual es regulen i modifiquen determinats aspectes relatius a l'activitat de producció d'energia elèctrica en règim especial, i que la mercantil sol·licitant ha acreditat el compliment dels requisits que esta determina perquè la petició puga tramitar-se i resoldre's d'acord amb la normativa vigent en el moment de presentació de la sol·licitud d'autorització de modificació substancial.  
Vist que, en aplicació del contingut de l'article 4.3 del Reial Decret 661/2007, de 25 de maig, pel qual es regula l'activitat de producció d'energia elèctrica en règim especial, consta en el mencionat expedient, amb data 13 d'octubre de 2010, certificat de l'empresa sol·licitant en què manifesta que la modificació realitzada en la instal·lació supera en un 50% la inversió total de la planta, valorada en criteris de reposició.  
Atés que esta Direcció General d'Energia és competent per a resoldre la present resolució d'acord amb l'article 18 del Reglament Orgànic i Funcional de la Conselleria d'Infraestructures i Transport, aprovat per Decret 117/2007, de 27 de juliol, del Consell de la Generalitat.  
Esta Direcció General d'Energia resol:  
Primer  
Atorgar autorització administrativa a l'empresa UBE Chemical Europe, SA, per a la modificació d'una central de cogeneració al polígon industrial el Serrallo, s/n, al terme municipal de Castelló de la Plana, província de Castelló i les característiques principals del qual són les següents:  
- Substitució del transformador actual d'alimentació a la planta de cogeneració, de 22 MVA per un nou de 36 MVA.  
- Instal·lació del conjunt d'equips necessaris per al refredament d'aire d'admissió a la turbina a partir de l'energia residual dels gasos d'escapament. Açò inclou: recuperador de calor en la ximenera, màquina d'absorció, unitat de tractament d'aire, torre de refrigeració.  
- Substitució de cremador mixt per un de gas natural.  
- Substitució de bombes d'alimentació d'aigua de calderes d'alta pressió.  
- Utilització de gas de procés en cogeneració.  
- Pressupost: 2.618.956,41 euros  
La present autorització s'atorga sense perjuí i independentment de les concessions, llicències i autoritzacions que siguen necessàries, d'acord amb altres disposicions que siguen aplicables i, en especial, les relatives a l'ordenació del territori i al medi ambient.  
Segon  
Aprovar el projecte tècnic d'execució, firmat per un tècnic competent i en el qual consta, com a data d'este, la de gener de 2011, amb les condicions que s'assenyalen a continuació:  
1. Les obres hauran de realitzar-se d'acord amb el projecte presentat.  
2. El termini d'execució de l'obra serà de 12 mesos des de la notificació de la present resolució. Abans de l'acabament del termini esmentat l'empresa autoritzada podrà sol·licitar la seua ampliació per mitjà d'una sol·licitud motivada davant d'esta Direcció General d'Energia.  
3. El titular de la instal·lació notificarà per escrit, al Servici Territorial d'Energia de Castelló, el començament dels treballs per a efectuar-ne les inspeccions, en cas de considerar-ho convenient.  
4. El titular informarà de l'acabament de les obres al Servici Territorial d'Energia de Castelló i s'adjuntarà un certificat tècnic de direcció i final d'obra subscrit per un tècnic facultatiu competent, en què acredite que estan d'acord amb els reglaments tècnics en la matèria, segons s'establix en la normativa vigent per als projectes d'instal·lacions elèctriques.  
5. L'administració deixarà sense efecte la present resolució en qualsevol moment en el cas que s'observe l'incompliment de les condicions que s'hi imposen. En estos supòsits, l'administració, amb l'oportú expedient previ, acordarà l'anul·lació de l'autorització amb totes les conseqüències d'orde administratiu i civil que se'n deriven, segons les disposicions legals vigents.  
La present resolució no és definitiva en via administrativa i en contra podrà interposar-se recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 21 de gener de 2011.- El director general d'Energia: Antonio Cejalvo Lapeña.